En lidt for fartglad mand i en Dacia kørte næsten det dobbelte af den tilladte hastighed i Fjerritslev.

Tirsdag aften var en 19-årig mand ude at køre en tur i Fjerritslev. Og det gik stærkt. Rigtig stærkt. Desværre for manden susede han på Bygholmvejlevej forbi en patruljevogn, som satte efter ham. Politibetjentene kunne hurtigt konstatere, at fartdjævlen kørte en del over den tilladte hastighed, som på strækningen ved Bygholmvejlevej er på 80 kilometer i timen. Patruljen nåede at måle Daciaen til hele 149 kilometer i timen, inden betjentene fik den stoppet. Den 19-årige mand, der kommer fra Brovst, kan se frem til en betinget frakendelse af kørekortet samt en større bøde.